Document ID: 32006R0415

KOMISIJOS REGLAMENTAS (EB) Nr. 415/2006
2006 m. kovo 10 d.
iš dalies keičiantis Reglamentą (EB) Nr. 1572/2005 dėl nuolatinio konkurso paskelbimo Vokietijos intervencinės agentūros saugomiems rugiams perparduoti Ispanijos rinkoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Remdamasi Komisijos reglamentu (EB) Nr. 1572/2005 (2), Vokietijos intervencinė agentūra atidarė nuolatinį konkursą 500 000 tonų jos saugomų rugių perparduoti Ispanijos rinkoje.
(2)
Per dalinius konkursus, kurie vyko po to, kai buvo paskelbtas šis konkursas, buvo išnaudotas beveik visas ekonominės veiklos vykdytojams skirtas kiekis. Atsižvelgiant į didelę paklausą per pastarąsias savaites ir į padėtį rinkoje, reikėtų pasiūlyti naują kiekį ir leisti Vokietijos intervencinei agentūrai 500 000 tonomis padidinti Ispanijos rinkoje perparduotiną kiekį, dėl kurio skelbiamas konkursas.
(3)
Todėl Reglamentą (EB) Nr. 1572/2005 reikėtų atitinkamai iš dalies pakeisti.
(4)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1572/2005 1 straipsnio 1 dalis pakeičiama taip:
„1. Vokietijos intervencinė agentūra skelbia nuolatinį konkursą perparduoti jos turimus 1 000 000 tonų rugių Bendrijos vidaus rinkoje.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 10 d.

Labels: 3
18
17